Den 19 år gamle soldaten Jo Bjørnar Næss fra Nøtterøy pådro seg indre blødninger da han under militærtrening akte i en gummibåt ned unnarennet i Mobakken i Bardu 14. februar 1997. Etter at én soldat hadde falt ut av gummibåten uten å pådra seg skader, kolliderte farkosten med en snøkant og de tre gjenværende soldatene falt ut. Alle tre ble skadet; Næss døde senere samme dag på Troms militære sykehus.